52. schôdza NR SR - 2.deň - A. dopoludnia
Dátum: 2026-05-27
Poslanec: Lackovič, Marek 
Druh vystúpenia: Vystúpenie v rozprave

Možno na úvod aj pozdravím pánov kolegov, starostov, starostky. Predpokladám, že v rámci prestávky na ASMO nás prišli pozrieť, tak veľmi sa teším, že akurát ideme vystupovať alebo ja idem vystupovať k veci, ktorá sa veľmi týka verejnej správy, samosprávy a tak ďalej. Pretože ja si myslím, že, ak sa bavíme o sobášoch, tak nemôžeme opomenúť fungovanie matrík ako takých a tých sme sa v zásade doteraz nie veľmi dotkli, akoby povedal kolega Glück. Takže ja sa povenujem v širšom kontexte, že ako to v súčasnosti na tých matrikách funguje, čo by sa zišlo opraviť, čo by sa zišlo spomenúť, čo by sa zišlo možno pripomenúť a považujem to aj zo strany SNS za takú hodenú rukavicu, že tento zákon ja sa posnažím rozobrať vecne dopodrobna a tak, ako by sa aj slušilo a patrilo pri takto vážnej téme, ako sú teda sobáše, ako by sa patrilo rozobrať. Na úvod si neodpustím, ja som teda člen aj overovateľ výboru pre verejnú správu a regionálny rozvoj, ale my sme o tomto, my sme to, my sme to tam nemali ani len, ani len okrajovo vsunuté. Ani len v rámci bodu rôzne. Akosi nás to obišlo, čo považujem za kúsok zaujímavé, keďže ide naozaj o prenesený výkon štátnej správy, keď sa bavíme o matrikách, poťažmo teda verejnej správy. A keď tu máme taký výbor, tak by to tam mohlo aspoň pristáť a aspoň kúsok by sme sa toho mohli dotknúť. Žiaľ, teda nestalo sa. Čo tiež svedčí teda o tom, že ako narýchlo a v chvate sa niektoré tieto veci tu predhadzujú a že tá diskusia na konci dňa chýba. Poďme ale teda vecne do hĺbky tejto veci. A my sme na úrovni okresných úradov a prenesených výkonov štátnej správy videli minulý týždeň na našom výbore aj s kolegyňou Jankou Hanuliakovou záverečný účet Ministerstva vnútra. A keď si pozriete stranu 25, tak v kontexte okresných úradov a prenesených výkonov štátnej správy, pod ktoré, ešte raz opakujem, spadá aj fungovanie matrík ako takých, sme videli, že čerpanie rozpočtu bolo na úrovni 142 %. Ešte raz, 142 %. A my by sme sa aj sme sa potešili na začiatku, že možno obce dostanú viac, obce a mestá, že dostanú viac na matriky, na register adresy a podobne, ale toho sme sa samozrejme, žiaľ, nedočkali, ale čoho sme sa dočkali, bolo to, že pán štátny tajomník Šťastný povedal, že teda išlo to všetko na mzdy zamestnancov okresných úradov a platenie poistného a tak ďalej. To bolo čerpané na úrovni 145 % oproti schválenému rozpočtu. Takže namiesto 105 miliónov tam išlo 140 miliónov minulý rok. A to, prosím pekne, pri situácii, kedy štátny tajomník Ministerstva vnútra, pod ktorého patrí verejná správa, povedal, že 1400 zamestnancov prepustili. Takže ešte raz, long story short, ako sa hovorí u nás na Žitnom ostrove, o 1400 ľudí menej ste tam zamestnávali, respektíve ste ich poprepúšťali, ale o 35 miliónov € ste minuli viac peňazí. Čo je až neuveriteľný výkon, ktorý sa málokomu, málokomu podarí, že 1400 ľudí prepustíte a o 35 miliónov viac teda eur peňazí miniete. Ako neuveriteľná vec. Ako sa dá pomýliť o 40 miliónov pri rozpočtovaní hneď na začiatku? To radšej ani nebudem hovoriť, že neviete, lebo to už nemôžete hádzať na Ódora, Hegera, Ľudovíta Štúra. To už je váš rozpočet, ktorý ste si pripravovali v 24. na rok 25 a vy ste 1400 ľudí prepustili a 35 miliónov euro viac minuli. Neuveriteľný výkon, ale poďme teda vecne k tomu zákonu, aby som tých 458 minút minul zmysluplne. Na slovenských matrikách sa dnes najčastejšie nespomína jeden veľký problém, ale kombinácia viacerých praktických aj systémových tém, o ktorých je podľa mňa dôležité hovoriť. Keďže sa situácia mení, samozrejme, podľa rôznych okresov a rôznych obcí majú samozrejme rôzne problémy aj tie matriky. Najčastejšie sa však riešia, a o tomto by sme mohli baviť kolegovia z SNS. A dúfam, že a teším sa na vecnú diskusiu k tomuto. Keď sa bavíme o matrikách, my musíme jednoznačne hovoriť aj o sobášoch, teda poťažmo, samozrejme. Keď sa bavíme o matrikách, my musíme hovoriť o nedostatku pracovníkov a o starnutí personálu. A to je naozaj veľmi hmatateľný, viditeľný problém, ktorý je možné vidieť naozaj aj voľným okom. Mnohé matriky dnes fungujú s veľmi malým počtom zamestnancov. Ak niekto odíde alebo je dlhšie PN, vznikajú naozaj neúmerne dlhé čakacie doby. Agenda matrikára je veľmi, pomerne teda, špecifická a zaučenie trvá pomerne dlho. O tomto hovoria starostovia naprieč celým Slovenskom. Bez ohľadu na to, aké politické tričko nosia, či sú koaliční, či sú nezávislí, či sú opoziční. Toto sú reálne problémy, ktoré dnes na Slovensku matriky majú a poďme sa o nich baviť. Máme tu rast administratívy. Matriky neriešia dnes len narodenia, úmrtia alebo sobáše. Pribudli úkony okolo elektronických systémov, rôznych výpisov, rôznych zmien údajov. Máme tu cudzojazyčné dokumenty, či im dokonca medzinárodné zápisy. Čo je v poriadku, ale poďme sa o tom baviť. Lebo vy sa dotýkate len jednej jedinej čerešničky, ale celý ten problém, ktorý tam okolo toho je, nevidíte a toto mi na tom prekáža. Veľa času zaberá aj komunikácia s inými úradmi a tak ďalej a tak ďalej. Obľúbená téma je digitalizácia. Tá je na úrovni matrík rozpracovaná, ale nie je úplná, nie je dokončená. Tá tranzícia nebola hotová. Časť agendy je elektronická, ale veľa procesov stále funguje Veľa času zaberá aj komunikácia s inými úradmi a tak ďalej a tak ďalej. Obľúbená téma je digitalizácia. Tá je na úrovni matrík rozpracovaná, ale nie je úplná, nie je dokončená. Tá tranzícia nebola hotová. Časť agendy je elektronická, ale veľa procesov stále funguje paralelne papierovo. A to je samozrejme problém nielen matrík, nielen problém fungovania matrík, ale naprieč rôznymi entitami v rámci preneseného výkonu štátnej správy. Koniec koncov aj stavebných úradov, ktoré máme na obciach a na mestách a tak ďalej a tak ďalej. Zamestnanci často hovoria o dvojitej práci. Vidíme to, aj včera na ZMOS-e sa o tom kúsok hovorilo, že to takto nesmie fungovať v krajine európskeho priestoru v 21. storočí v roku 2026, ale stále to tak funguje. Otázka znie, prečo treba údaje zapisovať aj do systému, aj stále riešiť fyzické dokumenty papierové? Prepojenia medzi registrami nie sú vždy plynulé. Prečo táto rozprava o tom nie je o tom, že ako urobiť väčšiu plynulosť medzi tým prepojením tých dokumentov, ale bavíme sa o tom, že či má sobášiť ten alebo onen a tak ďalej. A obľúbená téma – financovanie preneseného výkonu štátnej správy, vážené kolegyne, kolegovia. Matriky vykonávajú štátnu agendu, ale často ju zabezpečujú samozrejme obce a mestá, čo by bolo v poriadku, keby si za to platia. Lenže neplatia dosť, neplatia primerane. Samosprávy dlhodobo poukazujú na to, že financovanie nemusí vždy pokrývať reálne náklady a dokonca nikdy nepokrýva. A určite mi to aj ty, Milan, dávaš, kýveš hlavou, že súhlasíš. A prečo tu toto neriešime? Že keď si raz od toho štátu niečo ten starosta alebo tá obec, ten pár naopak, keď si, keď si, keď si štát objednáva od tej obce a mesta, tak nech si to zaplatí. Veď to je elementárna základná vec. A my to aj teraz sme vsunuli, aj sme o tom hovorili na tlačovej besede s kolegom Kišom, s kolegyňou Janou Hanuliakovou. Že toto, toto by sme mohli riešiť. A to je základná vec, na ktorej by sme sa mohli dohodnúť. Keď si raz niečo štát objedná, nech si to zaplatí. Nárazové preťaženie, tu máme šiesty bod, o ktorom by som chcel povedať kúsok. Pri typickej svadobnej sezóne, samozrejme, cez leto, výmene dokladov po zmenách údajov, legislatívnych zmenách a tak ďalej a tak ďalej. Čiže častá kritika, aby som to zhrnul na záver. Tá hlavná vec, ktorú hovoria dnes starostovia, primátori, starostky, primátorky obcí, miest, je tá, že štát prenáša nové povinnosti na obce, ale financie a personálne kapacity samozrejme nerastú rovnakým tempom. Ak sa pozrieme na rok 2026 z pohľadu fungovania matrík na Slovensku, problém už nie je len málo úradníkov, čiže ja by som to nechcel vôbec zúžiť len na toto. Ide skôr o stred troch vecí. Ešte raz, nedokončená digitalizácia, financovanie cez samosprávy a legislatívne zmeny, ktoré majú zjednodušiť služby, ale krátkodobo zvyšujú nároky na úrady. A poďme si to ešte kúsok viac rozmeniť. Aj ku tej digitalizácii by som rád viac povedal. Ešte raz platí to, že systém je rozbehnutý, ale nie je dokončený. Elektronická matrika existuje už roky na Slovensku, no v roku 2026 sa ďalej rozširuje a novela má zvýšiť využívanie elektronických dokladov a služieb. To je tá ostatná novela. Konkrétne problémy sú ešte raz a podrobnejšie, teda dvojitá agenda. Čo to znamená? Znamená to, že mnohé procesy stále fungujú na Slovensku v režime elektronický zápis, kontrola papierových podkladov a manuálne overovanie. Namiesto úplného zjednodušenia môže časť úradov vykonávať rovnakú prácu dvakrát, dokonca trikrát. Čo sa týka toho prepojenia registrov, tam je ešte nutné dodať to, že veľký problém nie je samotná matrika, ale prepojenie s inými štátnymi systémami. Samozrejme, o tom sa tu vôbec nebavíme. Mňa to veľmi mrzí. Už v minulosti sa ukázali nesúlady a nie tak dávno, bolo to aj v roku 25. Mali sme tu príklady nesúladov medzi registrami fyzických osôb a ďalšími databázami, čo viedlo k opravám údajov a k reklamáciám. Nerovnaká pripravenosť úradov. Veľké mestá majú často IT podporu, samozrejme väčší personál. Toto nemáme v malých obciach, v malých samosprávach. My dnes vieme, že na Slovensku máme stále 1855 samospráv pod 1000 obyvateľov. O tomto sa vôbec nebavíme, ako tam tie matriky, ktoré sú často o jednom človeku, fungujú. A to mnohé obce tú matriku nemajú vôbec. A máme aj obce, ktoré majú nad 3000 obyvateľov. Dokonca máme obec nad 4000 obyvateľov, ktoré matriky vôbec nemajú. A tomuto sa nevenujeme, že tu máme štvortisícové samosprávy bez matrík. Menšie obce majú často jednu alebo dve pracovníčky, ako som povedal, ktoré súčasne riešia matriku, evidenciu obyvateľstva, voľby, ešte aj administratívu obce ako takej. To vytvára paradox, že štát zavádza modernejšie služby, ale miestne kapacity rastú pomalšie, ak vôbec rastú, ak vôbec sú, ak v súčasnej situácii vôbec dokážu dýchať a vy ukazujete svojím vládnutím, že dýchať nedokážu. Lebo čo je najhlavnejšia vec prvého polroku 2026 pre obce a mestá, aby boli vyňaté zo sankčných mechanizmov dlhovej brzdy. My sme to tam predložili. Ja aj s kolegom Kišom, aj s Janou Hanuliakovou, je to tu na stole. Bod 44. Som veľmi zvedavý, že ako budete hlasovať, lebo to je hlavná vec, pretože aká je otázka, či dokážu obce a mestá zostaviť rozpočty na rok 27, 28, 29. Dnes sa postavilo 2928 samospráv a povedalo, že nedokážu. A prosia o pomocnú ruku. A premiér tejto krajiny sa vo štvrtok poobede postaví a povie, že on má právny výklad, že nemusia. Že nemusia, že je to v pohode. Že kľudne môžu zostavovať. Nehovorte čau, mami. K tomu financovaniu ešte. Klasický spor tu máme medzi štátom a samosprávami. Nebudem to opäť duplikovať, len pozerám, či som ešte na niečo nezabudol. A. Máme tu aj krátkodobé praktické problémy, ktoré sa týkajú tej novej legislatívy ostatnej, ktorá mala znamenať teda menej papierov pre občana, viac prechodnej práce pre úrady na ten rok 2026. My tu máme krátkodobé praktické problémy, ako napríklad nové metodické pokyny. My tu máme úpravy informačných systémov alebo teda matriky, školenia pracovníkov, riešenie výnimiek a chýb a tak ďalej. Ešte pri tých školeniach pracovníkov sa zvlášť pozastavím. Vy ste tu prijali aj novú stavebnú legislatívu a úplne ste zabudli na preškolenie referentov stavebných úradov. Kedy a ako ste pripravení na preškolovanie v kontexte novej legislatívy pracovníkov matrík a referentov, ktorí na tých matrikách fungujú? Veď ešte raz, my tu máme novú stavebnú legislatívu už vyše jedného roka. A referentov stavebných úradov školili súkromné vzdelávacie seminárne agentúry na Slovensku. Ministerstvo dopravy úplne zaspalo, zabudlo, že má preškoliť tých niekoľko stoviek referentov, tých zamestnancov na tých stavebných úradoch. A preto dnes, žiaľ, platí, že čo stavebný úrad, to iné použitie aplikačnej praxe toho zákona v aplikačnej praxi. Toto by sa nám nemalo stávať. My sme na to upozorňovali dopredu, že dajme si na toto pozor, aby bola pripravenosť tých zamestnancov, tých referentov na novú legislatívu, a nie je dodnes. A už tu máme takmer jún 26 a nie je dodnes. Ako to bude s matrikami? Aj v kontexte ostatnej legislatívy, aj v kontexte týchto zmien nejakých, ktoré sa tu plánujú, keď dnes nie sú. Pripravený. Nejasnosti tu máme pri nových procesoch, ktoré nám opakovane vznikajú vždy, keď sa tých matrík dotýkame. Pri každej väčšej legislatívnej zmene sa objavujú otázky, kto je miestne príslušný, ktoré dokumenty zostávajú papierové a ktoré už nemusia byť papierové. Tam tí svadobčania pobehujú s papiermi naozaj ako na úrovni Rovníkovej Guiney, že toto je neuveriteľné a vás toto vôbec netrápi. Ako fungujú elektronické zápisy? Toto takto nesmie fungovať. Naozaj v krajine európskeho priestoru, prečo sa nezamýšľame nad týmito praktickými aspektmi a vecne sa nebavíme o tých veciach. Vôbec vás to nezaujíma. Na výbore ani slovo k tomuto. Prosím? Tak si odpustite, prosím vás, tie poznámky. Ako naozaj ja toto nepotrebujem. Ja sa snažím normálne vecne pristupovať. Slušne vám tu hovorím veci, o ktorých sa treba baviť v rámci matrík. Prosím, kľud, ale pokračujme vo vystúpení. Prosím, páni poslanci, pán poslanec, využívajte faktické poznámky. Pán poslanec, nech sa páči. No ale bez tých poznámok by som vás poprosil. Ja som vás počul. Prosím, pokračujme. Prosím, páni poslanci a poslankyne, pokračujeme v rozprave. Aby som sa vrátil na záver, ten najhlavnejší... Pán poslanec, pán kolega, seriózne môžeme? Dobre, páni poslanci, poslankyne, naozaj jediný, kto je v sále teraz a má právo rozprávať, je pán poslanec, nech sa páči. Matrikárska agenda je veľmi špecializovaná. To som sa snažil vysvetliť aj dopodrobna každý ten jeden aspekt. Na záver by som sa ešte raz veľmi pozastavil pri tom najhlavnejšom probléme, o ktorom sa veľmi málo hovorí, a to je tá generačná výmena, o ktorej hovoria naozaj všetky samosprávy. A spomenul som, že tu máme veľké množstvo malých samospráv, ktoré táto generačná výmena čaká v blízkej budúcnosti a možno aj našou úlohou ako zákonodarného zboru by malo byť čo najplynulejší prechod, čo najodbornejší prístup k tomuto celému, aby sa to odohralo naozaj na pevných základoch, na dobrej diskusii, na odbornej diskusii, aj na úrovni výboru, aj na úrovni Národnej rady, pléna ako takého a tak ďalej a tak ďalej. To, že sa tu bavíme o tom, že či má sobášiť ten alebo onen, ja považujem za zlý vtip, za premárnenú príležitosť a človek naozaj nechce... Dobre, kolegovia z SNS, v tomto smere snažili sme sa aj my z PS ukázať ten normálny, príčetný, vecný, slušný, technický pohľad na toto celé, čo sem prinášate. Takže ak sa na to pozriem z pohľadu samosprávnej politiky, v roku 26 sa problém dá zhrnúť jednou vetou. Štát sa snaží zrýchliť a digitalizovať služby pre občana, ale miestne matriky často neunesú náklady a organizačnú záťaž prechodu a v tomto momente je to opäť také isté. A to som ešte veľkoryso odsunul na bok všetky tie ostatné problémy, o ktorých som teraz hovoril, ale ak jedna vec z tejto mojej rozpravy by mohla padnúť, dúfam, na úrodnú pôdu, je tá, že prosím, keď si už raz štát od toho mesta a obce niečo objedná, v tomto prípade je to prenesený výkon štátnej správy vo forme matriky, nech si to aj krásne a primerane zaplatí. Všetky tie ostatné veci, poďme sa ešte kľudne baviť, rozmeniť to na drobné a rád by som možno aj vecne, už keď raz za rok je tu niečo takéto, čo sa tých matrík dotýka, tak nesprávajme sa k nim macošsky, ale snažme sa kúsok normálne a príčetne k tomu pristúpiť. Ďakujem pekne. Ďakujem, pán poslanec, skôr než dostane slovo pán poslanec Garaj. Pozdravujem študentov.